ACE บวก 3% หลังเซ็น PPA โรงไฟฟ้า SPP Hybrid กำลังผลิตรวม 50MW
ACE บวก 3% หลังเซ็น PPA โรงไฟฟ้า SPP Hybrid กำลังผลิตรวม 50MW ล่าสุดอยู่ที่ 3.84บาท บวก 0.10 บาท หรือ 2.67% มูลค่าซื้อขาย 338.31 ล้านบาท
ACE บวก 3% หลังเซ็น PPA โรงไฟฟ้า SPP Hybrid กำลังผลิตรวม 50MW ล่าสุดอยู่ที่ 3.84บาท บวก 0.10 บาท หรือ 2.67% มูลค่าซื้อขาย 338.31 ล้านบาท
26 มี.ค. 2564

ผู้สื่อข่าวรายงานว่า ราคาหุ้น บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ล่าสุด ณ เวลา 10.18 น. อยู่ที่ 3.84บาท บวก 0.10 บาท หรือ 2.67% สูงสุดที 3.86 บาท ต่ำสุดที่ 3.76 บาท ด้วยมูลค่าซื้อขาย 338.31 ล้านบาท

ทั้งนี้ ราคาหุ้น ACE ปรับตัวขึ้นต่อจากวานนี้ (25 มี.ค.) หลังบริษัท เอซีอี โซลาร์ จำกัด (ACE Solar) และบริษัท ไบโอ เพาเวอร์ แพลนท์ จำกัด (BPP) ซึ่งเป็นบริษัทย่อยที่ ACE ถือหุ้นโดยอ้อม ได้เข้าลงนามสัญญาซื้อขายไฟฟ้า (PPA) โครงการโรงไฟฟ้าพลังงานสะอาดนาบอน 1 (โรงไฟฟ้า SPP Hybrid นาบอน 1) และโครงการโรงไฟฟ้าพลังงานสะอาดนาบอน 2 (โรงไฟฟ้า SPP Hybrid นาบอน 2) กับการไฟฟ้าฝ่ายผลิตแห่งประเทศไทย (กฟผ.) เป็นที่เรียบร้อยแล้ว ตามลำดับ
โดยโครงการโรงไฟฟ้า SPP Hybrid นาบอน 1 เป็นโรงไฟฟ้าชีวมวล ขนาดกำลังการผลิตติดตั้ง 25 เมกะวัตต์ มีสัญญาซื้อขายไฟฟ้า (PPA) 21.50 เมกะวัตต์ กับ กฟผ. แบบ Feed-in Tariff (FiT) อายุสัญญา 20 ปี และโครงการโรงไฟฟ้า SPP Hybrid นาบอน 2 เป็นโรงไฟฟ้าชีวมวล ขนาดกำลังการผลิตติดตั้ง 25 เมกะวัตต์ มีสัญญาซื้อขายไฟฟ้า (PPA) 21.50 เมกะวัตต์ กับ กฟผ. แบบ Feed-in Tariff (FiT) อายุสัญญา 20 ปี โดยทั้ง 2 โครงการ มีสถานที่ตั้งโครงการอยู่ในพื้นที่อำเภอนาบอน จังหวัดนครศรีธรรมราช